《以谢玄晖鼓吹曲分题赋诗送萧伯龄赴春官 其五 飞甍夹驰道》
明代·梁兰

朱甍天际起，黄道日边开。列侯叠芳榭，贵戚联高台。

鳞次引云树，翚飞轶烟埃。冠盖属下视，车马从中来。

兹言履康衢，顾瞻心悠哉。

作者简介：明江西泰和人，字庭秀，又字不移。师陈一德。工诗，但才调不如师。间居不仕，自号畦乐。有《畦乐诗集》。